《拟道齐河招渭滨宪副为岳游不果渭滨爰追会于高唐既别诗以谢之》
明代·尹台

天畔芙蓉若处撑，山中萝蔓漫相萦。尚平婚嫁非难毕，李白仙求苦未成。

五岳壮游虚夙志，三春行乐阻孤征。题诗寄谢东齐客，为讯芝丛几谷荣。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。